Lidia Boševski

**Lidia Boševski** (djevojački **Jukopila**; Kozjak (Baranja), 27. 3. 1959), hrvatska likovna umjetnica, bavi se slikarstvom, grafikom, dizajnom i keramikom.

## Porijeklo
Otac Lidije Boševski **Josip Jukopila** doselio se iz Zagreba u baranjski Kozjak, a majka **Ana Frank** rođena je 1929. u Čemincu, a od 1932. živjela je u Kozjaku. Majčin otac Karlo Frank rođen je 1903. u Čemincu, a majčina mati udala se u Čeminac s područja današnje Mađarske.

Godine 1961. obitelj Jukopila preselila se u Brestovac pa je Lidia prva četiri razreda osnovne škole pohađala u susjednom Grabovcu, više razrede nastavila u Kneževim Vinogradima, a krajem osmog razreda preselila se u Dardu. Odmah po završetku osnovne škole otišla je u Zagreb u srednju Školu primijenjene umjetnosti. Godine 1981. njena se porodica preselila u Bilje. Otac joj je cijeli radni vijek odradio na "Belju" pa se selio kad bi i gdje bi dobio novi posao. Umro je 2007. godine, a majka i dalje živi u Bilju.
 
## Biografija
Lidia Boševski maturirala je 1979. godine na Školi primijenjene umjetnosti u Zagrebu, tekstilni odjel. Pet godina kasnije (1984) diplomirala je na Tehnološkom fakultetu u Zagrebu - Dizajn tekstila i odjeće. Godine 1990. primljena je u Hrvatsku zajednicu samostalnih umjetnika.

Od 1991. aktivno se bavi slikarstvom te ostvaruje niz samostalnih izložbi slika, kombinirane tehnike grafika / batik na tankom papiru. Godine 1997. postaje član Hrvatskog društva likovnih umjetnika. Od 2003. svoj rad i djelovanje širi na produkt-dizajn i keramiku te ostvaruje niz samostalnih i grupnih izložbi na tom području umjetnosti u zemlji i inozemstvu. Godine 2005. za javnost je otvoren njen atelje "Owl", koji pruža mogućnost prisustvovanja procesu dizajna, oblikovanju te istraživanju novih materijala i tehnika.

## Samostalne izložbe
* 1986. crteži, Centar za kulturu Peščenica, Zagreb, Hrvatska
* 1987. slike, galerija "Štambuk", Split, Hrvatska
* 1987. slike, galerija "Libuša", Zagreb, Hrvatska
* 1988. slike, Gallery "Xhosa", Cirih, Švicarska
* 1989. slike, "Kingfisher gallery", Edinburg, Škotska
* 1991. slike, "Samoborski paspartu", Samobor, Hrvatska
* 1991. slike, "Century Gallery", Henley on Thames, Engleska
* 1992. slike, "Gallerie Daghoffer", Leoben, Austrija
* 1992. slike, galerija "Clement", Novi Vinodolski, Hrvatska
* 1994. slike, "Contempora", Zagreb, Hrvatska
* 2005. keramika, "Iz zemlje", Gliptoteka HAZU, Zagreb, Hrvatska
* 2006. keramika, "Vali", Galerija Modulor, Hrvatska
* 2010. keramika, "Paeonia lactiflora", ulična Portret galerija LIKUM, Zagreb, Hrvatska
* 2010. keramika, "Ritam prirode", Botanički vrt, Zagreb, Hrvatska

## Skupne izložbe
* 1990. "Sakralna umjetnost", Galerija Urlich, Zagreb, Hrvatska
* 1992. II trienalle Pattern design, Budimpešta, Mađarska
* 1995. "Žena", Galerija Urlich, Zagreb, Hrvatska
* 2000. 1st World festival "Art on paper", Slovenija
* 2000. "Sacral Art", Buenos Aires, Argentina
* 2000. Art Competition Gallery "Agora", New York, USA
* 2001. 2nd World festival "Art on paper", Kranj, Slovenija
* 2002. "Imago pietatis", Galerija Zvonimir, Zagreb, Hrvatska
* 2002. "Spring Award", umjetnost na papiru, Ljubljana, Slovenija
* 2004. Izložba recentnih radova članova HDLU, Zagreb, Hrvatska
* 2005. Izložba recentnih radova članova HDLU, Zagreb, Hrvatska
* 2006. Izložba recentnih radova članova HDLU, Zagreb, Hrvatska
* 2006. Medunarodna izložba keramike i stakla MIKS06, Ambienta, Zagreb, Hrvatska
* 2006. Izložba Hrvatskog dizajna 040506, Rovinj, Hrvatska
* 2006. Izložba dizajna "THAW 2006", Edmonton, Kanada
* 2006. Biennale industrijskog dizajna "BIO", Ljubljana, Slovenija
* 2006, 2007, 2008. Međunarodna izložba male keramike "Lilliput Ceramics", Zagreb, Čakovec, Opatija, Rovinj, Hrvatska
* 2007. Izložba dizajna "Handled whit care", Designboom, London, Engleska
* 2010. Internacionalna izložba "Umjetnost u minijaturi" Majdanart, Majdanpek, Srbija
* 2010. Izložba recentnih radova članova HDLU, Zagreb, Hrvatska
* 2010. 45. Zagrebački salon "Tržište", Zagreb, Hrvatska
* 2010. Keramika Rijeka 10, Atelje Bruno Paladin, Rijeka, Hrvatska

## Izvori i vanjske poveznice
* Lidia Boševski: Biografija
* Akademija-art: Boševski Lidia
* H-alter: Lidia Boševski, Vali, izložba 
* HDLU: Lidia Boševski 
* Kerameikon: Izložba Lidije Boševski
* Revija Oris: Glineni arhitektoni 
* "Vjesnik": Keramički predmeti "Iz zemlje" Lidije Boševski u Gliptoteci HAZU u Zagrebu
* "Vjesnik": "Imago pietatis 

## Vanjske veze